ஐசியூக்களில் தினமும் மரணத்தால் காலியாகும் படுக்கைகளைப் பார்த்தபடி நினைவு மீண்டபடியும் பிழைத்தபடியும் படுத்திருக்கும் நோயாளிகளின் நிலைமை மிக மோசம். மரணம் நிச்சயம் என்ற நிலையிலும் கூட வெண்டிலேட்டர் போன்ற கருவிகள் மூலம் உயிர்வாழ்வை நீட்டிக்கும் சிகிச்சைமுறைகளை எல்லா மருத்துவமனைகளும் கையாள்கின்றன. சிகிச்சையைத் தொடர்வதா நிறுத்துவதா என்ற மிகப்பெரிய உணர்வுச்சிக்கலுக்கு அந்த குடும்பத்தினர் ஆளாகி ஐசியூ வாசலில் நிற்பார்கள்.